एक विद्रोही प्यारा कैसे हो सकता है ? यह असंभव सी बात लगती है लेकिन ऐसा है I देव घाटी कुल्लू में रहनें वाले कवि,लेखक,विद्वान्, श्री जयदेव 'विद्रोही' कहनें को तो 'विद्रोही' नाम से विख्यात हैं लेकिन उनका दिल एक नन्हें बच्चे से भी ज्यादा मासूम है I लेकिन वक़्त और हालात नें उन्हें 'जयदेव शर्मा' से 'जयदेव विद्रोही' बना दिया मृदुभाषी विद्रोही जी मेहनत,लगन कि मिसाल है I ऐसे कर्मठ इन्सान दुनिया में कम ही मिलते हैं I कला,पत्रकारिता और साहित्य के क्षेत्र में मुझे नहीं लगता की समूचे हिमाचल प्रदेश में उनसे ज्यादा किसी और की उपलब्धियां रहीं हों I आज इस उम्र में भी वह पूर्ण रूप से समर्पित और सक्रिय हैं I अभी हाल में ही लिखी गई उनकी पुस्तक 'हिमाचल का मिर्ज़ा ग़ालिब'"चाँद कुल्लुवी" बहुत चर्चा में रही I इससे पहले कविताओं की लिखी पुस्तक बेताबियाँ भी खूब सराही गयी I उस समय के प्रधानमंत्री श्री अटल बिहारी बाजपेयी जी को भी यह पुस्तक बहुत पसंद आयी थी जबकि 'विद्रोही' जी कट्टर कांग्रेसी हैं और अटल जी बीO जेO पीO के I "विद्रोही" जी ने कांग्रेस के लिए भुट्टी कालोनी स्थित भुट्टी विवर्स प्रमुख ठाकर वेद राम जी के सपुत्र ठाकुर "सत्य प्रकाश" जी के साथ कंधे से कंधा मिलाकर कार्य किया I आजकल " श्री रमेश चन्द्र मस्तना " जी "विद्रोही" जी के साहित्यिक मित्र हैं जो उनके साथ् 'आथर्स गिल्ड ऑफ़ हिमाचल प्रदेश'को आगे बढानें के लिए रात दिन मेहनत कर रहे हैं पौंटा साहिब से श्री अजय शर्मा जी,विन्दु पंडित भी अन्य कार्यकर्ताओं के साथ मिलकर इसे आगे बढानें में महत्वपूर्ण भूमिका निभा रहे हैं I